Document ID: 32013D0420

ODLUKA EUROPSKOG PARLAMENTA I VIJEĆA
od 22. srpnja 2013.
o korištenju Europskog fonda za prilagodbu globalizaciji u skladu s točkom 28. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (EGF/2013/000 TA 2013 - tehnička pomoć na inicijativu Komisije)
(2013/420/EU)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske Unije,
uzimajući u obzir Međuinstitucionalni sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (1), a posebno njegovu točku 28.,
uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji (2), a posebno njezin članak 8. stavak 2.,
uzimajući u obzir prijedlog Europske Komisije,
budući da:
(1)
Europski fond za prilagodbe globalizaciji (EGF) osnovan je radi davanja dodatne potpore otpuštenim radnicima koji su suočeni s posljedicama velikih strukturnih promjena u tokovima svjetske trgovine i radi pružanja pomoći prilikom njihove reintegracije na tržište rada;
(2)
Međuinstitucionalni sporazum od 17. svibnja 2006. dozvoljava mobilizaciju EGF-a u okviru godišnje gornje granice od 500 milijuna EUR;
(3)
Uredbom (EZ) br. 1927/2006 previđeno je da se 0,35 % godišnjeg najvećeg iznosa svake godine može osloboditi za tehničku pomoć na inicijativu Komisije. Komisija stoga predlaže oslobađanje iznosa od 750 000 EUR;
(4)
EGF bi stoga trebao biti mobiliziran kako bi se pružila tehnička pomoć na inicijativu Komisije,
DONIJELI SU OVU ODLUKU:
Članak 1.
U okviru općeg proračuna Europske unije za financijsku godinu 2013. mobilizira se Europski fond za prilagodbe globalizaciji i osigurava iznos od 750 000 EUR odobrenih sredstava za plaćanje i za preuzete obveze.
Članak 2.
Ova se Odluka objavljuje u Službenom listu Europske Unije.
Sastavljeno u Bruxellesu 22. srpnja 2013.

Labels: 2
9
19
15